text
stringlengths 1
22.3k
|
|---|
དེ་ལས་ངེས་པར་ཐར་པར་འདོད་པའི་བློ་ཕྱིར་མི་ལྡོག་པ་དང་ལྡན་པ། |
རིགས་ཅན་གསུམ་ལས་ཐེག་པ་ཆེན་པོའི་རིགས་སད་པ་སྟེ། |
འཁོར་བ་ལ་ཆགས་པ། |
སངས་རྒྱས་མི་འདོད་པ། |
འདོད་ཀྱང་རང་དོན་དུ་འདོད་པ། |
གཞན་དོན་ལ་བློ་ཞུམ་པ་སྟེ་ཕྱིན་ཅི་ལོག་བཞི་དང་བྲལ་ཏེ། |
འཁོར་བ་སྡུག་བསྔལ་དུ་ཤེས་པ། |
སེམས་པ་ཅན་ཐམས་ཅད་ཕ་མར་ཤེས་པ། |
དེ་རྣམས་དོན་དུ་སངས་རྒྱས་ཐོབ་པར་འདོད་པ་སྟེ་བཞི་དང་ལྡན་པ། |
ལམ་ལ་ཞུགས་པ་ནི། |
ཉེས་སྤྱོད་མཐའ་དག་བསྡམས་པའི་ཚུལ་ཁྲིམས། |
སེམས་ལས་སུ་རུང་བའི་ཏིང་ངེ་འཛིན། |
བོན་རྣམ་པར་འབྱེད་པའི་ཤེས་རབ་སྟེ། |
བསླབ་པ་རིན་པོ་ཆེ་གསུམ་གྱི་ལམ་ལ་ཞུགས་པ། |
ལེགས་པར་ཞུགས་པ་ནི། |
ཐེག་དམན་ལས་ཁྱད་པར་དུ་ཕྱེ་བ་སྟེ། |
ཐེག་དམན་རྣམས་རང་དོན་ཡིད་བྱེད་ཀྱིས་ལྟ་སྤྱོད་དམན་པར་ཞུགས་པས་ལེགས་པར་ཞུགས་པ་མ་ཡིན་ལ། |
གཡུང་དྲུང་སེམས་དཔའ་རྣམས་ནི་གཞན་དོན་དུ་ལྟ་སྤྱོད་བླ་ན་མེད་པར་ཞུགས་པས་ལེགས་པར་ཞུགས་པའམ་མཐར་ཕྱིན་པར་ཞུགས་པ་ཞེས་བྱ། |
ཡང་དག་པར་ཞུགས་པ་ནི། |
ཕྱི་རོལ་པ་ལས་ཁྱད་པར་དུ་ཕྱེ་བ་སྟེ། |
ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ། |
དེ་དག་ལྟ་སྤྱོད་ལོག་པར་ཞུགས་པས་ཡང་དག་པ་ལས་ལྡོག་སྟེ་ཕྱིན་ཅི་ལོག་ཏུ་ཞུགས་པའོ།། |
གཡུང་དྲུང་སེམས་དཔའ་རྣམས་ནི། |
དེ་ལས་ལྡོག་པའི་ལྟ་སྤྱོད་ཡང་དག་པར་ཞུགས་པས་ན་དེ་སྐད་ཅེས་བྱ། |
ཉོན་མོངས་ཞི་བ་ནི། |
སོ་སྐྱེ་ཕལ་པ་ལས་ཁྱད་པར་དུ་ཕྱེ་བ་སྟེ། |
ཁམས་གསུམ་གྱི་སེམས་ཅན་རྣམས་ནི་ཉོན་མོངས་པ་ཅི་རིགས་པས་ཀུན་ནས་འཆིངས་བས་ཉོན་མོངས་ལས་མ་གྲོལ་ལ། |
འཕགས་པ་རྣམས་ནི། |
ཉོན་མོངས་པ་མཐའ་དག་ལས་གྲོལ་བས་ཉོན་མོངས་མེད་པ་སྟེ། |
སེམས་ཞི་བར་གནས་པའོ།། |
རྒྱུད་དུལ་བ་ནི། |
ཐུགས་རྒྱུད་བྱང་ཆུབ་ཀྱི་སེམས་སྟོང་ཉིད་སྙིང་རྗེའི་སྙིང་པོ་ཅན་གྱིས་གང་བས་རྟག་ཏུ་གཞན་དོན་ལ་དགོངས་པ། |
སྤྱོད་པ་དལ་བ་ནི། |
རྒྱུད་ཚུལ་ཁྲིམས་ཀྱི་བསླབ་པས་བསྡམས་པས་ཉེས་པའི་སྐྱོན་ཀུན་དང་བྲལ་བ། |
དྲན་ཤེས་ལྡན་པ་ནི། |
མཉམ་བཞག་དང་རྗེས་ཤེས་སོགས་གང་གི་དུས་ནའང་དྲན་ཤེས་ཁྱད་པར་ཅན་དང་ལྡན་པས་འཁྲུལ་པ་དང་། |
ལུང་མ་བསྟན་པ་དང་། |
ཐ་མལ་དུ་སྐད་ཅིག་ཙམ་ཡང་མི་འཆོར་བ། |
མི་དགེ་བཅོམ་པ་ནི། |
མི་དགེ་བཅུ་རིང་ནས་སྤངས་པས་མི་དགེ་བཅོམ་པ་ཞེས་བྱ་སྟེ། |
གཞི་ལ་མི་གནས་པའི་ཐ་ཚིག་གོ། |
དགེ་བཅུ་རྫོགས་པ་ནི། |
དགེ་བ་བཅུ་དང་ལྡན་པ་སྟེ་དགེ་བའི་མཛོད་འཛིན་པ་ཞེས་བྱའོ།། |
གཉིས་པ་རང་གཞན་སྨིན་གྲོལ་མཛད་ཚུལ་ནི། |
སྨིན་པ་དང་གྲོལ་བའི་དོན་ལ་བརྩོན་པ་ནི། |
རང་སྨིན་པར་བྱེད་པའི་ཕ་རོལ་ཕྱིན་པ་དྲུག་གམ་བཅུ་ལ་སློབ་པ་དང་། |
གཞན་གྲོལ་བར་བྱེད་པའི་སྦྱིན་གཏོང་དང་། |
སྙན་སྨྲ་དང་། |
དོན་སྤྱོད་དང་། |
དོན་མཐུན་ཏེ་བསྡུ་བའི་དངོས་པོ་བཞིས་གཞན་དག་གདུལ་བྱ་ལམ་ལ་སྡུད་ཅིང་སྨིན་པར་བྱེད་པ། |
དེའི་ཕྱོགས་དང་མཐུན་པར་སྤྱོད་པ་ནི། |
རང་སྨིན་གཞན་གྲོལ་པའི་ཐབས་ལམ་ཅི་རིགས་པ་ལ་འཇུག་ཅིང་སྤྱོད་པ། |
རྒྱུའི་ཕར་ཕྱིན་ལ་སློབ་པ་ནི། |
སྦྱིན་པ་དང་། |
ཚུལ་ཁྲིམས་དང་། |
བཟོད་པ་དང་། |
བརྩོན་འགྲུས་དང་། |
སྐྱབས་འགྲོ་དང་བྱང་སེམས་ཞིང་འགྲེལ་སོགས་ཀྱི་སྐོར། |
བསམ་གཏན་དང་ལྔ་ལ་སློབ་པས་བདག་དོན་རྩེར་ཆིབས་པ་སྟེ། |
རྒྱུའི་བོན་ཞེས་འབྲས་བུ་དོན་དུ་གཉེར་བ་ནི། |
དེའི་སྟེང་དུ་སྟོབས་དང་། |
སྙིང་རྗེ་དང་། |
སྨོན་ལམ་དང་། |
ཐབས་དང་། |
ཤེས་རབ་དང་ལྔ་ལ་སློབ་པས་གཞན་དོན་ལྷུན་གྱིས་གྲུབ་པ་སྟེ། |
འབྲས་བུའི་བོན་ཞེས་བྱ་སྟེ། |
འབྲས་མིང་རྒྱུ་ལ་བཏགས་པའོ།། |
མདོ་ལས། |
སྟོབས་ལས་སྤྲུལ་སྐུ་བྱེ་བ་ཕྲག་བརྒྱ་འབྱུང་། |
སྙིང་རྗེ་ལས་ཚད་མེད་བཞི་འབྱུང་། |
སྨོན་ལམ་ལས་ཡེ་ཤེས་ལྔ་འབྱུང་། |
ཐབས་ལས་ངེས་པར་བདེན་པའི་ལམ་ལྔ་འབྱུང་། |
ཤེས་རབ་ལས་བོན་སྤྱི་དང་རང་རང་གི་མཚན་ཉིད་སྟོང་པ་ཉིད་བཅོ་བརྒྱད་འབྱུང་། |
ཞེས་པས་སོ།། |
ཉོན་སྒྲིབ་བྱང་བ་ནི། |
མ་དག་ས་བདུན་གྱི་གནས་སྐབས་ན་ཉོན་མོངས་པའི་སྒྲིབ་པ་མངོན་གྱུར་པ་བྱང་བ། |
ཤེས་སྒྲིབ་སྦྱོང་བ་ནི། |
དག་པའི་ས་གསུམ་གྱི་གནས་སྐབས་ན་ཉོན་སྒྲིབ་ཤིན་ཏུ་ཕྲ་བ་བྱང་ནས། |
ཤེས་སྒྲིབ་མངོན་གྱུར་པ་སྦྱོང་སྟེ། |
ས་བཅུའི་རྒྱུན་མཐའ་ལ་ཤེས་སྒྲིབ་ཤིན་ཏུ་ཕྲ་བའི་ཕྲ་བ་དང་བཅས་པ་སྦྱོང་པ་ལ་རྒྱུན་མཐའི་གཡུང་དྲུང་སེམས་དཔའ་ཞེས་བྱའོ།། |
སྲིད་པ་ལ་མི་འཁྲུལ་པ་ནི། |
ཕར་ཕྱིན་བཅུའི་རྩེ་མོར་གྱུར་པ་ཤེས་རབ་ཀྱི་ཕ་རོལ་ཏུ་ཕྱིན་པ་མངོན་དུ་གྱུར་པས་སྲིད་པ་ལ་མི་འཁྲུལ་པ། |
ཞི་བ་ལ་མི་གནས་པ་ནི། |
ལམ་གྱི་སྐབས་སུ་སྙིང་རྗེ་ཚད་མེད་པ་ལ་བློ་སྦྱོངས་པས་ཞི་བ་ཕྱོགས་གཅིག་ལ་མི་གནས་ཏེ། |
འགྲོ་དོན་མཛད་པ། |
རང་དོན་སྤངས་པ་ནི། |
ཐེག་དམན་པའི་རང་དོན་ཁོ་ན་སྒྲུབ་པ་དེ་ནི་འདིས་དུག་དང་འདྲ་བར་ཤེས་ནས་སྤོང་བའོ།། |
གཞན་དོན་བསྒྲུབ་པ་ནི། |
ས་ལམ་གྱི་གནས་སྐབས་དང་མཐར་ཐུག་གི་འབྲས་བུ་ཐོབ་པ་གང་གི་ཚེ་ཡང་བསམ་སྦྱོར་གཉིས་ཀས་གཞན་དོན་ཁོ་ན་ལ་དམིགས་ཤིང་བསྒྲུབ་པ། |
བྱང་ཆུབ་སེམས་ཀྱི་མངའ་བདག་ནི། |
བྱང་ཆུབ་སེམས་རིན་པོ་ཆེ་རྣམ་གཉིས་ཀྱི་མངའ་བདག་སྟེ། |
སྐད་ཅིག་ཙམ་ཡང་སེམས་དེ་མི་འདོར་བ། |
འཕགས་པའི་ནོར་བདུན་གྱིས་ཕྱུག་ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ། |
པ་ནི། |
དད་པ་ཆུ་བོ་ལྟ་བུ་རྒྱུན་རིང་བ། |
ཚུལ་ཁྲིམས་པདྨོ་ལྟ་བུ་སྐྱོན་གྱིས་མ་གོས་པ། |
སྦྱིན་པ་ནོར་བུ་ལྟ་བུ་ཟད་མི་ཤེས་པ། |
ཐོས་པ་རྒྱ་མཚོ་ལྟ་བུ་རྒྱ་ཆེ་བ། |
དམ་ཚིག་ཤེལ་སྒང་ལྟ་བུ་དྲི་མ་མེད་པ། |
བག་ཡོད་བདུད་རྩི་ལྟ་བུ་ཀུན་དང་མཐུན་པ། |